CELEX: 32010D0300
Language: sl
Date: 2010-05-25 00:00:00
Title: 2010/300/: Sklep Komisije z dne 25. maja 2010 o spremembi Odločbe Komisije 2001/672/ES glede obdobij premikov govedi na poletno pašo v gorskih območjih (notificirano pod dokumentarno številko C(2010) 3188)  (Besedilo velja za EGP)

26.5.2010   
            
            
               SL
            
            
               Uradni list Evropske unije
            
            
               L 127/19
            
         SKLEP KOMISIJE
   z dne 25. maja 2010
   o spremembi Odločbe Komisije 2001/672/ES glede obdobij premikov govedi na poletno pašo v gorskih območjih
   (notificirano pod dokumentarno številko C(2010) 3188)
   (Besedilo velja za EGP)
   (2010/300/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1760/2000 Evropskega parlamenta in Sveta z dne 17. julija 2000 o uvedbi sistema za identifikacijo in registracijo govedi ter o označevanju govejega mesa in proizvodov iz govejega mesa in razveljavitvi Uredbe Sveta (ES) št. 820/97 (1) ter zlasti člena 7(1) Uredbe,
   ob upoštevanju naslednjega:
   
               (1)
            
            
               Uredba (ES) št. 1760/2000 določa sistem za identifikacijo in registracijo govedi, da se zagotovijo transparentni pogoji za proizvodnjo in trženje govejega mesa in proizvodov iz govejega mesa. Države članice morajo v skladu z Uredbo vzpostaviti nacionalne baze podatkov za govedo, v katerih evidentirajo identiteto živali, vsa gospodarstva na svojem ozemlju in premike živali. Poleg tega morajo v skladu z Uredbo imetniki živali pristojnemu organu poročati med drugim o vseh premikih na gospodarstvo in z njega, skupaj z datumi teh dogodkov, in sicer v obdobju, ki ga določi država članica in znaša tri do sedem dni po dogodku.
            
         
               (2)
            
            
               Uredba določa možnost, da Komisija na zahtevo države članice podaljša navedeno najdaljše obdobje in določi posebna pravila za različna gorska območja, kar bilo je urejeno z Odločbo Komisije 2001/672/ES z dne 20. avgusta 2001 o določitvi posebnih pravil za premike govedi na poletno pašo v gorskih območjih (2).
            
         
               (3)
            
            
               V skladu z uvodno izjavo 4 Odločbe 2001/672/ES morajo ta posebna pravila omogočiti resnično poenostavitev in predvideti le tisto, kar je zares nujno za to, da se zajamči polna uporabnost nacionalne baze podatkov za govedo.
            
         
               (4)
            
            
               Odločba 2001/672/ES velja za takšne premike v obdobju od 1. maja do 15. oktobra. Praktične izkušnje pri uporabi navedene odločbe so pokazale, da se na nekaterih gorskih območjih premiki na poletno pašo začnejo že aprila. To je treba upoštevati in obseg uporabe Odločbe 2001/672/ES ustrezno spremeniti.
            
         
               (5)
            
            
               Pod določenimi pogoji trajajo premiki živali z različnih gospodarstev na isto gorsko območje poletne paše dlje od sedem dni. Za zmanjšanje nepotrebnih upravnih obremenitev je treba roke iz Odločbe 2001/672/ES prilagoditi in pri tem upoštevati to praktično dejstvo, ne da bi se ogrozila sledljivost.
            
         
               (6)
            
            
               Odločbo 2001/672/ES je zato treba ustrezno spremeniti.
            
         
               (7)
            
            
               Ukrepi, predvideni s tem sklepom, so v skladu z mnenjem Odbora za kmetijske sklade –
            
         SPREJELA NASLEDNJI SKLEP:
   Člen 1
   Odločba 2001/672/ES se spremeni:
   
               1.
            
            
               V členu 1 se datum „1. majem“ nadomesti s „15. aprilom“.
            
         
               2.
            
            
               Člen 2(4) se nadomesti z naslednjim:
               „4.   Podatki s seznama iz odstavka 2 se sporočijo pristojnemu organu v skladu s členom 7(1) Uredbe 1760/2000 najpozneje 15 dni po datumu premika živali na pašnik.“
            
         Člen 2
   Ta sklep je naslovljen na države članice.
   
      V Bruslju, 25. maja 2010
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 204, 11.8.2000, str. 1.
   
      (2)  UL L 235, 4.9.2001, str. 23.